《留题宿猿洞》
宋代·林迥

几年形胜晦南州，一旦声名蔼湛侯。夜色并来三岛月，水光分湛五湖秋。

荔枝影里安吟榻，红藕香中系钓舟。金印解还天子后，诏书徵起不回头。

作者简介：林迥，字子山，罗源（今属福建）人。神宗元丰二年（一○七九）诸科进士，授惠安簿。历金华丞，以老告退，归南华洞。著有《南华集》，已佚。清道光《罗源县志》卷二○有传。今录诗五首。